Sorana Cîrstea (30 WTA, 34 de ani) a vorbit despre relațiile de prietenie pe care jucătorii le pot dezvolta între ei în circuitul profesionist și a povestit o întâmplare cu Simona Halep (1139 WTA, 32 de ani).
Întrebată la podcastul „Vreau să știu”, al jurnalistului Cătălin Oprișan, dacă există prietenii în tenis, Sorana Cîrstea a dat un răspuns categoric. Și a vorbit despre relația pe care o are cu Simona Halep, amintindu-și de o întâmplare petrecută în martie 2022, la Indian Wells.
„Există prietenie în tenis?”. Sorana a răspuns: „Absolut! Sunt prietenii în tenis, chiar în vestiare. De când am intrat eu în tenis, de acum 15 ani, s-a schimbat atmosfera în bine. Lumea e mai prietenoasă, mai relaxată. Chiar există prietenii.